JY LEES NOU Kry al vanaand se Kom Ons Braai-resepte hier
Paartjies uit vorige episodes kry ’n tweede kans. Riaan en Marisa het ’n plaastema, Dawid en Larika speel met neute. Sias en Lindie laat hul gaste hul eie boerewors stop.
Marisa en Riaan
braaispeserye van jou keuse
Maak klein gaatjies in die lamsvleis en druk die vars roosmaryntakkies daarin. Smeer die vleis met ’n mengsel van die olyfolie en braaispeserye. Laat staan minstens 2 uur. Braai oor matige kole tot gaar.
Marineer die hoendervlerkies met ’n mengsel van die blatjang, stroop, sojasous en hoenderspeserye. Braai oor matige kole tot gaar.
Braai die uie, knoffel, droë rissies en sampioene in die botter. Voeg die rooiwyn by en kook tot die wyn ingetrek het. Voeg die vars room by en maak die pot toe om te prut.
spek, in stukkies gesny
knoffel, fyn gekap
Kook die aartappels. Sny in konsertina-stukke. Plaas die songedroogde tamaties, spekstukkies, knoffel en parmesaankaas bo-op. Draai in tinfoelie toe en plaas op die rooster.
Sny die rou broccoli in klein stukkies. Voeg die gaar spekstukkies, kaasblokkies, songedroogde tamaties, rosyne en ’n mengsel van die mayonnaise, asyn en suiker by. Meng goed deur.
2 pakkies aartappelgebakmengsel
Rol die deeg in klein balletjies. Meng die aartappelgebakmengsel met die room. Giet die mengsel oor die deeg. Maak die bak in tinfoelie toe en bak op stadige kole vir 45 min.
Meng die Amarula met die room en kook oor matige kole tot warm. Sit voor saam met “cake pops”.
Meng die wodka, kondensmelk en ingedampte melk. Sit voor saam met die kaneel.
Larika en Dawid
1 ontbeende lamsboud
biltongspeserye na smaak
Plaas die ontbeende lamsboud in ’n groterige bak. Giet die olyfolie, suurlemoensap en worcestersous bo-oor. Besprinkel met die gekapte ui, biltongspeserye en vars pietersielie.
Laat rus die boud sodat die sous lekker kan intrek. Braai die lamsboud oor matige kole tot gaar maar sappig.
Braai die ui en spek in ’n pan. Was die sampioene deeglik af. Meng die knoffel en botter saam en skep ’n teelepel vol op elke sampioen. Plaas die fetakaas en pikantrissie bo-op en skep dan die afgekoelde ui en spek oor. Draai die sampioene in tinfoelie toe en maak gaar oor matige kole.
Vir ’n gas wat allergies is vir sampioene of nie daarvan hou nie, kan jy ’n botterskorsie gebruik.
aartappels, in dun skywe gesny
1 pakkie aartappelgebak-mengsel
melk, soos aangedui op die aartappelgebak-pakkie
Braai die ui en spek vooraf in ’n pan met ’n bietjie olyfolie. Kook die aartappelskywe in kookwater tot net-net sag. Maak die aartappelgebak-mengsel volgens die aanwysings aan. Pak ’n laag aartappels onder in ’n bak en bedek met ’n laag gebraaide spek en ui. Herhaal met nog ’n laag aartappels en dan nog ’n laag spek en ui. Giet die aangemaakte mengsel bo-oor. Strooi die gerasperde kaas oor. Maak gaar oor matige kole. Plaas ’n paar kole bo-op die deksel vir hitte. Pasop vir te veel kole.
2 eetlepels sagte botter
Los die koeksoda in die melk op. Meng die bruismeel, suiker, eiers, appelkooskonfyt, sagte botter en sout saam. Roer die koeksodamengsel by. Meng goed en giet in gesmeerde pannetjies, bak of swartpot indien op die vuur gemaak gaan word.
Sous vir die soetgereg
’n klein bottel Amarula-likeur
Verhit alles tot kookpunt.Verhit die Amarula-likeur en giet by die sous. Giet die sous bo-oor die warm poeding sodra dit gaar is.
Sias en Lindie
½ koppie Worcestershiresous
Biltong-speserye soos verlang
Om die marinade vir die beesborstuk te maak, meng die Worcestershiresous, olyfolie en biltong-speserye saam in strooi oor die vleis.
Laat die beesborstuk vir 24 uur in die yskas marineer.
Braai die beesborstuk vir lank en stadig – vir ongeveer ’n uur – oor ’n medium hitte.
1.8 kg beesvleis
1.2 kg varkvleis
Sout soos verlang
3 eetlepels heel koljandersaad
¾ teelepel gemaalde naeltjies
1 teelepel neutmuskaat
Swartpeper soos verlang
Kombineer die beesvleis en varkvleis in ’n mengbak.
Geur die vleis met sout, koljandersaad, naeltjies en neutmuskaat en meng goed deur.
In ’n aparte bak, kombineer die asyn, Worcestershiresous en swartpeper en meng goed.
Gooi dan dié mengsels by die vleis en laat dit oornag in die yskas staan.
Maal die vleis en stop dit in voorbereide varkderms.
1 blomkool, in stukke opgesny
1 pakkie spek, in stukkies gesny
1 pakkie slaaiblare
1 komkommer, opgesny
1 pakkie babatamaties, opgesny
1 hand vol olywe, opgensy
1 hand vol okkerneute, fyngemaak
Gooi so bietjie water in ’n pot en voeg ’n knippie sout by.
Sodra die water begin kook, sit die blomkool in en bedek die pot sodat die blomkool kan stoom.
Om dit net-net al dente te kry, stoom die blomkool vir ongeveer drie minute.
Vir sagte blomkool, stoom dit vir ongeveer agt minute.
In ’n pan, braai die spek in ’n teelepel olyfolie tot bros.
In ’n slaaibak, kombineer die slaaiblare, komkommer, babatamaties, olywe en fetakaas.
Bedruip met olyfolie soos verlang.
Voeg die blomkool, spek en okkerneute by.
1 pakkie kolwyntjie-mengsel, te koop by meeste winkels
Halfeer drie van die lemoene, skep die binnekant van die lemoen uit die skil en sit opsy.
In ’n mengbak, maak die kolwyntjie-mengsel aanmekaar soos aangedui op die pakkie.
Druk die laaste lemoen se sap by die kolwyntjie-mengsel en rasper ook so bietjie lemoenskil daarby.
Verdeel die kolwyntjie-mengsel tussen die lemoenskille.
Plaas ongeveer 20 minute oor die kole met ’n deksel of tinfoelie bo-op.
Besprinkel die lemoen-binnekante met bruinsuiker.
Braai die lemonebinnekante op die rooster tot die suiker karameliseer.
Meer oor: braai| kos| lekker| kom ons braai| vleis